
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 234 


6 Μαρτίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Οικισμός Αγ. Βαρβάρας Δ. Νεαπόλεως, Ν. Λασιθίου 
εντός της Ζώνης Β' προστασίας αρχαιολογικού χώ¬ 


ρου Μαλίων. 1 

Τροποποίηση της αριθμ. 7476/29.12.2000 απόφασης 

Γενικού Γραμματέα Περιφέρειας Θεσσαλίας. 2 

Έγκριση Οργανισμού Εσωτερικής Υπηρεσίας της Δη¬ 
μοτικής Επιχείρησης Ύδρευσης - Αποχέτευσης 

Εστιαιώτιδας Ν. Τρικάλων. 3 

Σύσταση Νομικού Προσώπου στο Δήμο Φαλώρειας Ν. 
Τρικάλων με την επωνυμία «Δημοτικός Παιδικός 

Σταθμός Δ. Φαλώρειας». 4 

Σύσταση Νομικού Προσώπου στο Δήμο Φαρκαδόνας 
Ν. Τ ρικάλων με την επωνυμία «ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (Κ.Α.Π.Η.) Δ.Δ. Ζάρ- 
κου. 5 


ΑΠΟΦΑΣΕΙ Σ 

Αριθ. ΥΠΠΟ/ΓΔΑ/ΑΡΧ/Α1/Φ24/61426/2515 (1) 

Οικισμός Αγ. Βαρβάρας Δ. Νεαπόλεως, Ν. Λασιθίου εντός 
της Ζώνης Β'προστασίας αρχαιολογικού χώρου Μαλίων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α726.7.1985) 
«Κυβέρνηση και Κυβερνητικά Όργανα». 


2. Την ΥΠΠΟ/ΓΝΟΣ/49610/28.11.1990 (ΦΕΚ 743/Β/ 
29.11.1990) «Εξαίρεση από τον περιορισμό των τριών 
υπογραφών». 

3. Τις διατάξειςτου Κ. Ν. 5351/3 2«Περί Αρχαιοτήτων». 

4. Τις διατάξεις του Ν. 1127/81 (ΦΕΚ 32/Α71981) «Περί 
κυρώσεως της εις Λονδίνον, την 6η Μαΐου 1969 υπογρα- 
φείσης Ευρωπαϊκής Συμβάσεως δια την προστασία της 
αρχαιολογικής κληρονομιάς». 

5. Το Ν. 1892/90 (ΦΕΚ 101/Α731.7.1990) κεφάλαιο ΙΔ' 
άρθρο 91 - ρυθμίσεις αρμοδιότητας του Υπουργείου Πο¬ 
λιτισμού». 

6. Την ΥΑ αρ. ΥΠΠΟ/ΑΡΧ/Α1/Φ24/29902/1535/2.7.1991 
(ΦΕΚ 678/Β78.8.1991) περί θεσμοθετήσεως Ζωνών Α' και 
Β' προστασίας αρχαιολογικού Χώρου Μαλίων. 

7. Την Υ.Α., αρ. ΥΠΠΟ/ΑΡΧ/Α1/Φ24/4232/228/27.1.1992 
περί καθορισμού χρήσεων γης και όρων δόμησης στην 
Ζώνη Β'προστασίας αρχαιολογικού χώρου Μαλίων. 

8. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στη αρ. 13/ 
18.4.2000 Συνεδρία του, αποφασίζουμε: 

Εγκρίνουμε την εξαίρεση, του συνεκτικού τμήματος του 
οικισμού Αγ. Βαρβάρας τέως κοιν. Βραχασίου , από την 
Ζώνη Β'προστασίας Αρχαιολογικού χώρου Μαλίων. Ο οι¬ 
κισμός αυτός ορίζεται ακριβώς, από τους αριθμούς 1, 2, 
3, 4, 5, 6, 7, 1 στο συνημμένο απόσπασμα χάρτου ΓΥΣ 1: 
5.000 και στον συνημμένο πίνακα συντεταγμένων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα,30 Ιανουάριου 2001 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 392 (2) 

Τροποποίηση της αριθμ. 7476/29.12.2000 απόφασης 
Γενικού Γραμματέα Περιφέρειας Θεσσαλίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του Ν.2503/97 «Διοίκηση, Οργάνωση, 
Στελέχωσητης Περιφέρειας κ.λ.π.» 

2. Τις διατάξεις του Ν.2685/99 «Κάλυψη δαπανών μετα¬ 
κινούμενων υπαλλήλων εντός και εκτός Επικράτειας και 
άλλες διατάξεις». 

3. Τη διάταξη της παραγράφου 6 του άρθρου 25 του Ν. 
2738/99 «Συλλογικές Διαπραγματεύσεις στη Δημόσια Δι¬ 
οίκηση, μονιμοποιήσεις συμβασιούχων αορίστου χρόνου 
και άλλες διατάξεις». 

4. Την αριθμ. 7476/29.12.2000 απόφαση μας με την 
οποία ορίσαμε το ανώτατο όριο των επιτρεπόμενων κατ’ 
έτος ημερών μετακινήσεις εκτός έδρας των υπαλλήλων 
υπηρετούντων στις Νομαρχιακές Αυτοδιοικήσεις της Πε¬ 
ριφέρειας Θεσσαλίας για το έτος 2001. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Τροποποιούμε εν μέρει την αριθ. 7476/29.12.2000 από¬ 
φαση μας και ορίζουμε το ανώτατο όριο επιτρεπομένων 
ημερών μετακίνησης εκτός έδρας των υπαλλήλων των 
υπηρετούντων στις Νομαρχιακές Αυτοδιοικήσεις της Πε¬ 
ριφέρειας Θεσσαλίας ως εξής: 

Νομαρχιακή Αυτοδιοίκηση Λάρισας Δ/νση Διοικητικών 
Υπηρεσιών ΠΕΔιοικητικού (Δ/ντης): 120 ημέρες. 

Κατά τα άλλα ισχύει ως έχει η αριθ. 7476/29.12.2000 
απόφαση. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Λάρισα, 24 Ιανουάριου 2001 

Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

-♦- 

Αριθμ. 15779 (3) 

Έγκριση Οργανισμού Εσωτερικής Υπηρεσίας της Δημο- 
τικοής Επιχείρησης Ύδρευσης - Αποχέτευσης Εστιαι- 
ώτιδας Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 7του Ν. 1069/1980 σε συν¬ 
δυασμό με εκείνες του άρθρου 6παρ. 14 του Ν. 2307/95. 

2. Την αριθμ. 2/2000 απόφαση του Διοικητικού Συμβου¬ 
λίου της ΔΕΥΑ Εστιαιώτιδας περί ψήφισης Εσωτερικής 
Υπηρεσίας της Επιχείρησης, καθώς και την αριθμ. 
116/2000 απόφαση του Δημοτικού Συμβουλίου Εστιαιώ- 
τιδας περί εγκρίσεως του ΟΕΥ της ΔΕΥΑΕ . 

3. Την αριθμ. 2167/29.8.97 απόφαση του Γενικού Γραμ¬ 
ματέα Περιφέρειας Θεσσαλίας «Περί μεταβίβασης αρμο¬ 
διοτήτων στους Δ/ντές Τοπ. Αυτ/σης & Δ/σης, αποφασί¬ 
ζουμε: 

Εγκρίνει την αριθμ. 2/2000 απόφαση του Διοικητικού 
Συμβουλίου της ΔΕΥΑ Εστιαιώτιδας με την οποία ψηφίζε¬ 
ται ο Οργανισμός Εσωτερικής Υπηρεσίας της Δημοτικής 
Επιχείρησης ύδρευσης Αποχέτευσης και ο οποίος έχει ως 
εξής: 


ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ-ΑΠΟΧΕΤΕΥΣΗΣ ΕΣΤΙΑΙΩΤΙΔΑΣ 
ΔΕΥΑΕ 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

Άρθρο 1 ο 

Περιπτώσεις προσλήψεων 

Η πρόσληψη προσωπικού, με σύμβαση εργασίας ιδιω¬ 
τικού δικαίου από την επιχείρηση επιτρέπεται: 

Α. Προς πλήρωση των, δια του παρόντος Οργανισμού 
Εσωτερικής Υπηρεσίας (ΟΕΥ), προβλεπομένων θέσεων και 

Β. Προς κάλυψη παροδικών αναγκών 

Άρθρο 1 ο 

Περιπτώσεις προσλήψεων 

Η πρόσληψη προσωπικού με σύμβαση εργασίας ιδιωτι¬ 
κού δικαίου από την επιχείρηση επιτρέπεται: 

Α. Προς πλήρωση των δια του παρόντος Οργανισμού 
Εσωτερικής Υπηρεσίας (ΟΕΥ), προβλεπομένων θέσεων και 

Β. Προς κάλυψη παροδικών αναγκών 

Άρθρο 2ο 
Αντικείμενο ΟΕΥ 

1. Το πάσης φύσεως προσωπικό της επιχείρησης διέ- 
πεται από τον παρόντα ΟΕΥ. Ειδικότερα ο ΟΕΥ καθορίζει 
την οργάνωση, την σύνθεση και την αρμοδιότητα των 
υπηρεσιών, τον αριθμό των θέσεων του πάσης φύσεως 
προσωπικού, αναλόγως προς τις ανάγκες της επιχείρη¬ 
σης, την κατανομή των θέσεων αυτών κατά ομάδα ειδικο¬ 
τήτων και αναλόγως της βαθμίδας εκπαιδεύσεως. Το κα¬ 
τά την προηγούμενη παράγραφο προσωπικό της επιχεί¬ 
ρησης συνδέεται μετ’αυτής με σύμβαση εργασίας 
ιδιωτικού δικαίου. 

Άρθρο 3 

Βασική συγκρότηση και διάρθρωση υπηρεσιών 

Η ΔΕΥΑΕ συγκροτείται από τις παρακάτω υπηρεσίες: 

Α. Τη Διεύθυνση 

Β. Την Διοικητική και Οικονομική υπηρεσία 

Γ. Την τεχνική υπηρεσία 

Η διάρθρωση των υπηρεσιών της ΔΕΥΑΕ έχει ως εξής : 

Α. ΔΙΕΥΘΥΝΣΗ 

1. Γ ραφείο Δ/ντή 

2. Γραμματεία δ/νσης, Διοικητικού Συμβουλίου και Δη¬ 
μοσίων σχέσεων 

3. Γ ραφείο Νομικής κάλυψης 

4. Γ ραφείο γενικών καθηκόντων 

Β. ΔΙΟΙΚΗΤΙΚΗ- ΟΙΚΟΝΟΜΙΚΗ ΥΠΗΡΕΣΙΑ 

1. Γ ραφείο Προϊσταμένου 

2. Γ ραφείο προσωπικού 

3. Γ ραφείο Λογιστηρίου και ταμείου 

4. Γ ραφείο προμηθειών, διαχείρισης υλικού και περιου¬ 
σίας 

Γ. ΤΕΧΝΙΚΗ ΥΠΗΡΕΣΙΑ 

1. Γ ραφείο Προϊσταμένου 

2. Γ ραφείο μελετών, προγραμματισμού/επίβλεψης και 
εκτέλεσης έργων 

3. Γ ραφείο εργατοτεχνικής στήριξης 

Άρθρο 4ο 

Αρμοδιότητες Υπηρεσιών 

Α. ΔΙΕΥΘΥΝΣΗ 

1. Γ ραφείο Διευθυντή 

Ο Δ/ντης αποτελεί τον σύνδεσμο του Δ/κού Συμβουλίου 

με όλες τις Υπηρεσίες της Επιχείρησης προΐσταται όλων 
των υπηρεσιών και έχει τη διεύθυνση, το συντονισμό,την 
εποπτεία και τον έλεγχο όλων των δραστηριοτήτων της 
επιχείρησης για την εκπλήρωση των σκοπών της. 

- Ασκεί τις αρμοδιότητες του σύμφωνα με τις εκάστοτε 
ισχύουσες διατάξεις των νόμων και τις αποφάσεις του 
Δ.Σ. 

- Φροντίζει για την υλοποίηση των αποφάσεων του Δ.Σ. 
και των σκοπών της επιχείρησης. 

- Εισηγείται στο Δ.Σ. τα μέτρα που πρέπει να ληφθούν 
για την αρτιότερη λειτουργία και τον συντονισμό των 
δραστηριοτήτων όλων των υπηρεσιών της επιχείρησης 
για την απρόσκοπτη λειτουργία των επενδυτικών προ¬ 
γραμμάτων της. 

- Εισηγείται την πρόσληψη έκτακτου εργατοϋπαλληλι- 
κού προσωπικού για προσωρινή απασχόλητη ορισμένου 
χρόνου ή με σύμβαση έργου για την κάλυψη εκτάκτων 
αναγκών της επιχείρησης. 

- Ενημερώνει το Δ.Σ. σε ότι αφορά τις εξελίξεις της Ερ¬ 
γατικής Νομοθεσίας σχετικά με τις εργασιακές σχέσεις 
των εργαζομένων και τις ανανεώσειςτων συμβάσεωντου 
έκτακτου προσωπικού. 

- Παρακολουθεί τους Νόμους, τα Διατάγματα και τις 
Υπουργικές αποφάσεις που αναφέρονται στη λειτουργία 
των Δημοτικών επιχειρήσεων και ενημερώνει σχετικά το 
Δ.Σ. 

- Παρακολουθεί γενική τα πάσης φύσεως οικονομικά 
θέματα και περισσότερο αυτά που αφορούν τις δραστη¬ 
ριότητες της επιχείρησης, ενημερώνει σχετικά το Δ.Σ. και 
εισηγείται σε συνεργασία με τον προϊστάμενο οικονομι¬ 
κών υπηρεσιώντηντιμολογιακή πολιτική της επιχείρησης 
στο Δ.Σ. 

- Παρίσταται στις συνεδριάσεις του Δ.Σ. με δικαίωμαλό- 
γου. 

- Συμμετέχει στη σύνταξη του προϋπολογισμού της επι¬ 
χείρησης. 

- Έχει την ευθύνη της προβολής των δραστηριοτήτων 
της επιχείρησης και των αποτελεσμάτων αυτών με κάθε 
πρόσφορο μέσο. 

- Έχει την ευθύνη της δημιουργίας επαφών και συνερ¬ 
γασίας με άλλες Δημοτικές, Δημόσιες ή Ιδιωτικές επιχει¬ 
ρήσεις συναφών δραστηριοτήτωντης χώρας καιτου εξω¬ 
τερικού, με σκοπό την καλύτερη λειτουργίατης επιχείρη¬ 
σης προς όφελος του κοινωνικού συνόλου. 

- Έχει την ευθύνη της διοργάνωσης συσκέψεων, συζη¬ 
τήσεων, συνεδρίων και εκπαιδευτικών σεμιναρίων για την 
αρτιότερη κατάρτιση του προσωπικού πάνω στις δρα¬ 
στηριότητες της επιχείρησης. 

- Ο Διευθυντής προσυπογράφει και χαρακτηρίζει την 
αλληλογραφία της επιχείρησης. 

- Υπογράφει όλα τα χρηματικά εντάλματα πληρωμής 
δαπανών. 

- Τον Διευθυντή, όταν απουσιάζει ή έχει κώλυμα αναπλη¬ 
ρώνει ο Προϊστάμενος Οικονομικών και Διοικητικών Υπηρε¬ 
σιών. 

2. Γραμματεία Δ/νσης, Διοικητικού Συμβουλίου και Δη¬ 
μοσίων Σχέσεων. 

Η Γ ραμματεία της Δ/νσης και του Δ.Σ. επιμελείται: 

- Την παραλαβή και συσχέτιση όλων των εισερχομένων 
εγγράφων, την τήρηση του πρωτοκόλλου, καθώς και την 
τήρηση των πρωτοτύπων στο αρχείο. 

- Διεκπεραιώνει την αλληλογραφία και τηρεί το γενικό 
αρχείο. 

- Επικυρώνει όλα τα αντίγραφα των εγγράφων. 


- Επικουρεί τον Δ/ντή και το Δ.Σ. στα καθήκοντα τους. 

- Έχει την ευθύνη της μεταφοράς και διανομής της αλ¬ 
ληλογραφίας και της διακίνησης των εγγράφων, όπου 
χρειάζεται. 

- Έχει την ευθύνη της επίδοσης των προσκλήσεων των 
συνεδριάσεων του Δ.Σ. 

- Τηρεί τα πρακτικά των συνεδριάσεων του Δ.Σ., κατα¬ 
χωρώντας τα σε ειδικό βιβλίο. 

- Υποβάλει αντίγραφα των λαμβανομένων αποφάσεων 
του Δ.Σ., χωρίς καθυστέρηση σε κάθε αρμόδιο. 

- Διεξάγει κάθε υπηρεσιακή υπόθεση που σχετίζεται με 
τη λειτουργία της εγχείρησης. 

3. Γ ραφείο Νομικής κάλυψης. 

- Παρέχει κάθε είδουςνομική κάλυψη που σχετίζεται με 
τις λειτουργίες της επιχείρησης. 

- Εισηγείται για τις απαραίτητες από νομικής πλευράς 
ενέργειες για την προστασία των συμφέροντα της επιχεί¬ 
ρησης. 

- Διεκπεραιώνει τις δικαστικές υποθέσεις της επιχείρη¬ 
σης. 

- Παρακολουθεί τις δικαστικές αποφάσεις και τα κάθε 
είδους νομικά θέματα που σχετίζονται με την επιχείρηση. 

4. Γ ραφείο Γ ενικών καθηκόντων. 

- Φροντίζει για την καθαριότητα, τον ευπρεπισμό και την 
συντήρηση όλων των περιουσιακών στοιχείων της επιχεί¬ 
ρησης, ώστε να εξασφαλίζεται η σωστή και απρόσκοπτη 
λειτουργίατης. 

- Διεξάγει κάθε βοηθητική εργασία προς όλες τις εκμε¬ 
ταλλεύσεις της επιχείρησης. 

Β. ΔΙΟΙΚΗΤΙΚΗ- ΟΙΚΟΝΟΜΙΚΗ ΥΠΗΡΕΣΙΑ. 

Αρμοδιότητες της Διοικητικής και οικονομικής υπηρε¬ 
σίας είναι: 

- Η τήρηση των λογιστικών βιβλίων, λογαριασμών, λογι¬ 
στικών καταστάσεων τέλους χρήσεως, μητρώων και εκ¬ 
θέσεων προς τη διοίκηση κλπ. 

- Η σύνταξη του προϋπολογισμού, ισολογισμού κλπ. 

- Η κοστολόγηση, τιμολόγηση, στατιστική και ο οικονο¬ 
μικός σχεδιασμός. 

- Η καταμέτρηση καταναλώσεως ύδατος και έκδοση λο¬ 
γαριασμών. 

- Η βεβαίωση και είσπραξη των εσόδων. 

- Ο έλεγχος των δικαιολογητικών πληρωμής. 

1. Γ ραφείο Προϊσταμένου. 

Ο προϊστάμενος: 

- Προΐσταται των υπηρεσιών της επιχείρησης και έχει 
την ευθύνη, τον συντονισμό, την εποπτεία και τον έλεγχο 
της λειτουργίας αυτών. 

- Έχει την ευθύνη καταμερισμού της εργασίας στους 
υπαλλήλους των Υπηρεσιών που προΐσταται. 

- Παρακολουθεί γενικά τα πάσης φύσης Διοικητικά και 
Οικονομικά θέματα και περισσότερο αυτά που αφορούν 
τις δραστηριότητες της επιχείρησης. 

- Παρακολουθεί τη ρευστότητα της επιχείρησης. 

- Μελετά και επεξεργάζεται τα οικονομικά στοιχεία της 
επιχείρησης και προτείνει ανάλογα. 

- Ευθύνεται για την διασφάλιση του απορρήτου των οι¬ 
κονομικών στοιχείων της επιχείρησης. 

- Υπογράφει όλα τα χρηματικά εντάλματα πληρωμής 
δαπανών. 

2. Γραφείο Προσωπικού. 

- Τηρεί μητρώο των υπηρετούντων «εργατοϋπαλλήλων 
και ημερομισθίων εργατών της επιχείρησης. 

- Παρέχει κάθε απαραίτητο στοιχείο για τη σύνταξη των 
μισθοδοτικών καταστάσεων. 

- Τηρεί φακέλους υπηρεσιακών μεταβολώντου προσω¬ 
πικού της επιχείρησης. 

- Παρακολουθεί την τήρηση του ωραρίου εργασίας. 

- Διεκπεραιώνει κάθε υπόθεση που σχετίζεται με την 
υπηρεσιακή κατάσταση του προσωπικού. 

- Ενημερώνει το προσωπικό για θέματα που το αφο¬ 
ρούν. 

- Συντάσσει τα προγράμματα εκπαίδευσης του προσω¬ 
πικού. 

- Μεριμνά για την ενημέρωση των ασφαλιστικών βιβλια¬ 
ρίων. 

3. Γραφείο Λογιστηρίου-Ταμείου. 

Το λογιστήριο 

- Επιμελείται την εκκαθάριση και έκδοση εντολών πλη¬ 
ρωμής κάθε δαπάνης της επιχείρησης μετά τον έλεγχο 
της νομιμότητας στο όνομα των δικαιούχων. 

- Καταχωρεί κάθε λογιστική εγγραφή στα προβλεπόμε- 
να από τον Κ.Φ.Σ. βιβλία της επιχείρησης. 

- Συντάσσει κατόπιν συνεργασίας με τις άλλες υπηρε¬ 
σίες τον προϋπολογισμό Εσόδων-Εξόδων και παρακο¬ 
λουθεί την πορεία της εκτέλεσης του. 

- Υποβάλλει σχέδιο ισολογισμού κάθε χρήσης και απο¬ 
λογισμού Εσόδων-Εξόδων και όλων των απαιτουμένων 
εκθέσεων στο Δ.Σ. 

- Συντάσσει τις μισθοδοτικές καταστάσεις και φροντίζει 
για την εκκαθάριση μισθών, ημερομισθίων, επιδομάτων 
και προσαυξήσεων του προσωπικού σύμφωνα με τα πα¬ 
ραστατικά στοιχεία. 

- Καταρτίζει το τακτικό και έκτακτο σχέδιο χρηματοδό¬ 
της. 

- Παρακολουθείτα κάθε είδους δάνεια της επιχείρησης. 

- Τηρεί αρχείο όλων των παραστατικών εγγράφων και 
δαπανών. 

- Υπογράφει όλα τα χρηματικά εντάλματα πληρωμής 
δαπανών. Συντάσσει μηνιαίο ισοζύγιο το οποίο υποβάλ¬ 
λεται στο Δ.Σ. 

Το Ταμείο: 

- Ενεργεί όλες τις εισπράξεις και πληρωμές που βασί¬ 
ζονται σε παραστατικά τα οποία εκδίδονται από τα λογι¬ 
στήρια. 

- Τηρεί αναλυτικό ημερολόγιο ταμείου . 

- Φροντίζει για την απόδοση των κρατήσεων που γίνο¬ 
νται υπέρ τρίτων μέσα στις νόμιμες προθεσμίες. 

- Συντάσσει και υποβάλλει στο Δ.Σ. μέσα στο α' δεκαή¬ 
μερο κάθε μήνα κατάσταση δοσοληψίας του ταμείου του 
προηγούμενου μήνα. 

- Παρακολουθεί τους λογαριασμούς των τραπεζών. 

- Συντάσσει πρόγραμμα ρευστότητας. 

- Καταθέτει καθημερινά αφού προηγούμενα ενεργήσει 
τις πληρωμές της ημέρας το υπόλοιπο ταμείου στον οι¬ 
κείο τραπεζικό λογαριασμό. 

4. Γραφείο προμηθειών, διαχείρισης υλικού και περιου¬ 
σίας. 

- Φροντίζει για τις προμήθειες ειδών και υλικών της επι¬ 
χείρησης σύμφωνα με τα καθοριζόμενα με τον οικείο κα¬ 
νονισμό προμηθειών. 

- Παραλαμβάνει τα είδη αυτά ελέγχοντας την ποσότητα 
και την ποιότητα τους σύμφωνα με τα διαλαμβανόμενα 
στους όρους της σχετικής απόφασης. 

- Έχει την ευθύνη φύλαξης και συντήρησης των πάσης 
φύσεως προμηθευουμένων υλικών. 

- Φροντίζει για τη διάθεση των υλικών αυτών σύμφωνα 
με τις σχετικές διατάξεις διαχείρησηςτου υλικού στις διά¬ 
φορες υπηρεσίες της επιχείρησης. 

- Τηρεί τα προβλεπόμενα από το Νόμο σχετικά με την 
τήρηση των αποθηκών βιβλίων. 


- Έχει την ευθύνη, της συγκέντρωσης όλων των τίτλων 
της κινητής και ακίνητης περιουσίας της επιχείρησης σε 
ξεχωριστό φάκελλο για το κάθε περιουσιακό στοιχείο. 

ΤΕΧΝΙΚΗ ΥΠΗΡΕΣΙΑ 

1. Γ ραφείο Προϊσταμένου 

Ο Προϊστάμενος: 

- Προΐσταται των τεχνικών υπηρεσιών της επιχείρησης 
και έχει την ευθύνη, το συντονισμό, την εποπτεία και τον 
έλεγχο της λειτουργίας αυτών. 

- Έχει την ευθύνη καταμερισμού της εργασίας στους 
υπαλλήλους των υπηρεσιών που προΐσταται. 

- Παρακολουθεί γενικά τα πάσης φύσης τεχνικά θέματα 
και περισσότερο αυτά που αφορούν τις δραστηριότητες 
της επιχείρησης. 

- Παρακολουθεί την πορεία υλοποίησης των έργων της 
επιχείρησης. 

- Μελετά και επεξεργάζεται τα στοιχεία για τεχνικά θέ¬ 
ματα της επιχείρησης και προτείνει ανάλογα. 

2. Γ ραφείο μελετών, προγραμματισμού, επίβλεψης και 
εκτέλεσης έργων. 

Έχειτηνευθύνη γιαεκπόνηση μελετώνπου αφορούντα 
δίκτυα ύδρευσης και αποχέτευσης, την σύνταξη προδια¬ 
γραφών και την αξιολόγηση προσφορών. 

Φροντίζει για τον προγραμματισμό και υλοποίηση του 
τεχνικού προγράμματος της επιχείρησης και τον προ¬ 
γραμματισμό των προμηθειών. 

Μεριμνά για την εκτέλεση και την επίβλεψη των έργων 
που υλοποιεί η επιχείρηση. 

3. Γ ραφείο εργατοτεχνικής στήριξης. 

Ευθύνεται για την συντήρηση, επέκταση και καλή λει¬ 
τουργία: 

Α. των δικτύων ύδρευσης, αποχέτευσης 

Β. του μηχανολογικού εξοπλισμού και των οχημάτων 

Γ. των αντλητικών συγκροτημάτων 

Δ. των δεξαμενών ύδρευσης 

Ε. την τοποθέτηση, επισκευή και έλεγχο των υδρομε¬ 
τρητών. 

Άρθρο 5ο 

Σύνθεση - αριθμός θέσεων 

Με βάση τη διάρθρωση υπηρεσιών της επιχείρησης η 
σύνθεση, ο αριθμός και τα προσόντα πρόσληψης του 
προσωπικού, έχουν ως εξής: 

Α. ΔΙΕΥΘΥΝΣΗ. 

1. Γ ραφείο διευθυντή. 

ΔΙΕΥΘΥΝΤΗΣ: θέση 1. 

Προσόντα: Πτυχιούχος Χημικός ΑΕΙ. 

2. Γραμματεία δ/νσης, Διοικητικού Συμβουλίου και Δη¬ 
μοσίων σχέσεων. 

ΓΡΑΜΜΑΤΕΑΣ: θέση 1. 

Προσόντα:Πτυχιούχος ΤΕΙ ή απόφοιτος μέσης εκπαί¬ 
δευσης με γνώσεις ηλεκτρονικού υπολογιστή. 

3. Γ ραφείο νομικής κάλυψης. 

Το γραφείο νομικής κάλυψης θα αντιμετωπίζεται κατά 
περίπτωση και όταν απαιτείται με δικηγόρο παράτω πρω¬ 
τοδικείο) Τρικάλων. 

4. Γ ραφείο γενικών καθηκόντων. 

ΓΡΑΜΜΑΤΕΑΣ: θέσεις 2. 

Προσόντα: Απόφοιτος ΔΕ. 

ΚΛΗΤΗΡΑΣ: θέσεις 2. Προσόντα Απόφοιτος ΥΕ. 

Β. ΔΙΟΙΚΗΤΙΚΗ-ΟΙΚΟΝΟΜΙΚΗ ΥΠΗΡΕΣΙΑ 

1. Γ ραφείο Προϊσταμένου. 

ΠΡΟΪΣΤΑΜΕΝΟΣ: θέση 1. 

Προσόντα: Πτυχιούχος ΑΕΙ ή ΤΕΙ. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


4685 


2. Γραφείο προσωπικού. 

ΓΡΑΜΜΑΤΕΑΣ: θέση 1. Προσόντα : Απόφοιτος μέσης 
εκπαίδευσης. 

3. Γ ραφείο Λογιστηρίου και ταμείου. 

ΛΟΓΙΣΤΗΣ : θέση 1. 

Προσόντα: Πτυχιούχος Οικονομολόγος ΑΕΙ ή ΤΕΙ. 
ΤΑΜΙΑΣ: θέσεις 2. 

Προσόντα: Απόφοιτος ΥΕ ή ΔΕ. 

4. Γ ραφείο προμηθειών, διαχείρισης υλικού και περιου¬ 
σίας. 

ΑΠΟΘΗΚΑΡΙΟΣ: θέσεις 4. 

Προσόντα: Απόφοιτοι ΔΕ. 

Γ. ΤΕΧΝΙΚΗ ΥΠΗΡΕΣΙΑ. 

1. Γ ραφείο Προϊσταμένου. 

ΠΡΟΪΣΤΑΜΕΝΟΣ: θέση 1. 

Προσόντα: Πτυχιούχος ΑΕΙ ή ΤΕΙ Τεχνικών επιστημών. 

2. Γ ραφείο μελετών, προγραμματισμού και επίβλεψης 
εκτέλεσης έργων. 

ΤΕΧΝΙΚΟΣ: θέσεις 2. 

Προσόντα: Πτυχιούχος ΤΕΙ Πολιτικών-Δομικών έργων. 

3. Γ ραφείο εργατοτεχνικής στήριξης 
ΥΔΡΑΥΛΙΚΟΣ: θέσεις 4. 

Προσόντα: Ανάλογη εμπειρία. 

ΚΑΤΑΜΕΤΡΗΤΕΣ: θέσεις: 12. 

Προσόντα: Απόφοιτοι ΥΕ. 

ΕΡΓΑΤΟΤΕΧΝΙΤΕΣ: θέσεις: 12. 

Προσόντα: Απόφοιτοι ΥΕ. 

ΟΔΗΓΟΣ: θέσεις 2. 

Προσόντα: Δίπλωμα Γ Κατηγορίας. 

ΦΥΛΑΚΑΣ: θέση 1. 

Προσόντα: Απόφοιτος ΥΕ. 

ΚΑΘΑΡΙΣΤΡΙΕΣ: θέσεις 2. 

ΧΕΙΡΙΣΤΕΣ ΗΛΕΚΤΡΟΝΙΚΩΝ ΥΠΟΛΟΓΙΣΤΩΝ: θέσεις 2. 
Άρθρο 6ο 

Από τις διατάξεις αυτής της απόφασης προκαλείται δα¬ 
πάνη εις βάρος της Δ.Ε.Υ.Α. Εστιαιώτιδος ύψους 
140.000.000 δρχ. και έχει γίνει η σχετική πρόβλεψη. 

Άρθρο 7ο 
Γ ενικές Διατάξεις 

Μέχρι της πλήρους στελέχωσης της επιχείρησης το Δι¬ 
οικητικό Συμβούλιο με αποφάσειςτου θα καθορίζειτα κα¬ 
θήκοντα και τις αρμοδιότητες των απασχολουμένων στην 
επιχείρηση, ανάλογα με τις υπηρεσιακές ανάγκες, για την 
εύρυθμη και την αποτελεσματική λειτουργία της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 26 Ιανουάριου 2001 

Με εντολή Γενικού Γραμματέα Περιφέρειας 
Ο Διευθυντής Τοπικής Αυτοδιοίκησης και Διεύθυνσης 
ΒΑΣΙΛΕΙΟΣ ΤΣΑΤΣΑΓΙΑΣ 

-♦- 

Αριθμ. 469 (4) 

Σύσταση Νομικού Προσώπου στο Δήμο Φαλώρειας Ν. 
Τρικάλων με την επωνυμία «Δημοτικός Παιδικός Σταθ¬ 
μός Δ. Φαλώρειας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του Ν.2503/97(ΦΕΚ 107. Α') Διοίκηση, 
Οργάνωση, στελέχωση της περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις. 


2. Τις διατάξεις του άρθρου 26 του Δ.Κ.Κ. Π.Δ. 410/95 
(ΦΕΚ 231 Α') όπως αυτές τροποποιήθηκαν με τις διατά¬ 
ξεις του άρθρου 9παρ. 6, 7 . και 8 του Ν. 2503/97. 

3. Τις διατάξεις του άρθρου 11, παρ. 9 του Ν.2839/2000 
περί ρυθμίσεων θεμάτων του Υπουργείου Εσωτερικών 
Δημόσιας Διοίκησης & Αποκ/σης και άλλες διατάξεις. 

4. Την αριθμ. 2167/29.8.97 απόφαση του Γ.Γ.Π.Θ. για 
εξουσιοδότηση υπογραφής στον Δ/ντή της υπηρεσίας με 
εντολή Γ.Γ.Π.Θ. 

5. Τις διατάξεις του άρθρου 203 του Δημοτικού Κοινοτι¬ 
κού Κώδικα ( Π.Δ. 410/95 ) που προβλέπουν τη σύσταση 
Νομικών προσώπων 

6. Την αριθμ. Π1 β/4088/31.10.2000 απόφαση του 
Υπουργού Υγείας και Πρόνοιας που δημοσιεύθηκε στο 
αριθμ. 1430/27.11.2000 τεύχος Β', περί μεταβίβασης του 
Κρατικού Παιδικού Σταθμού Μ. Κεφαλόβρυσου στο Δ. 
Φαλώρειας. 

7. Τις διατάξεις του άρθρου 29 Ατού Ν.1558/85 (ΦΕΚ 
137 Α') το οποίο προστέθηκε με το άρθρο 27 του Ν. 
2081/92 (ΦΕΚ 154 Α') Κυβέρνηση και Κυβερνητικά Όργα¬ 
να όπως αυτό τροποποιήθηκε με το άρθρο 1 του Ν. 
2469/97 (ΦΕΚ38 Α'). 

8. Την αριθμ. 94/2000 απόφαση του Δημοτικού Συμβου¬ 
λίου Δ. Φαλώρειας περί σύστασης ίδιου Νομικού Προσώ¬ 
που με την επωνυμία «ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ 
Δ. Φαλώρειας», αποφασίζουμε: 

1. Συνίσταται Νομικό Πρόσωπο με την επωνυμία «ΔΗ¬ 
ΜΟΤΙΚΟΣ ΠΑΙΔΙΚΟΣ ΣΤΑΘΜΟΣ Δ. ΦΑΛΩΡΕΙΑΣ». 

2. Σκοπός του Νομικού προσώπου που συνιστάται είναι: 
α) Η λειτουργία του Παιδικού Σταθμού. 

β) Η καθημερινή φύλαξη, φροντίδα, προστασία, η ημε¬ 
ρήσια διατροφή, διαπαιδαγώγηση και ψυχαγωγία των 
νηπίων τα οποία δεν μπορούν να έχουν στο οικογενεια¬ 
κό τους περιβάλλον την απαραίτητη φροντίδα, λόγω 
απασχόλησης των γονέων τους, ως εργαζομένων, και 
ιδιαίτερα των μητέρων, 
γ) Η συνεργασία με άλλους φορείς. 

3. Πόροι του Νομικού Προσώπου είναι: 

α) Η ετήσια επιχορήγηση του Δήμου Φαλώρειας ύψους 
1.000.000 δρχ. 

β) Η επιχορήγηση και κάθε άλλη παροχή του Κράτους, 
είτε απ’ ευθείας προς το Νομικό Πρόσωπο, είτε προς το 
Δήμο Φαλώρειας για τα Νομικά Πρόσωπα. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Τα έσοδα από την συμβολική χρηματική συμμετοχή 
των μελών που έχουν ανάγκη προστασίας. 

ε) Οι εισπράξεις από το αντίτιμο των πραγμάτων ή υπη¬ 
ρεσιών που παρέχονται από το Νομικό Πρόσωπο, 
στ) Οι πρόσοδοι από την ίδια αυτού περιουσία, 
ζ) Κάθε άλλη νόμιμη πρόσοδος . 

4. Περιουσία του Νομικού προσώπου είναι: 

α) Η κινητή και ακίνητη περιουσία την οποία χρησιμο¬ 
ποιούσε ο Κρατικός Σταθμός και μεταβιβάσθηκε στο νέο 
Δημοτικό Νομικό πρόσωπο σύμφωνα με τις διατάξεις του 
άρθρου 26 παρ. 4του Δ.Κ.Κ. (Π.Δ. 410/95). 
β) Κάθε χώρος ή κτίριο που θα παραχωρηθεί στο Ν.Π. 

5. Διοίκηση του Νομικού προσώπου. 

Το συνιστώμενο Νομικό πρόσωπο διοικείται από Διοι¬ 
κητικό Συμβούλιο το οποίο ορίζεται με απόφαση του Δη¬ 
μοτικού Συμβουλίου. 

6. Το Νομικό πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο και όταν αυ¬ 
τός κωλύεται ή απουσιάζει από το νόμιμο αναπληρωτή του. 

7. Το Νομικό Πρόσωπο θα χρησιμοποιεί χωριστή σφρα¬ 
γίδα που κυκλικά θα φέρει χαραγμένες τις λέξεις «ΕΛΛΗ¬ 
ΝΙΚΗ ΔΗΜΟΚΡΑΤΙΑ «την επωνυμία του Νομικού προσώ¬ 
που «ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΔΗΜΟΥ ΦΑΛΩ- 
ΡΕΙΑΣ «και στο μέσον το Εθνόσημο. 

8. Από τις διατάξεις αυτής της απόφασης προκαλείται 
δαπάνη σε βάρος του Νομικού Προσώπου το ύψος της 
οποίας δεν μπορεί να προσδιοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 23 Ιανουάριου 2001 

Με εντολή Γενικού Γραμματέα Περιφέρειας 
Ο Διευθυντής 
Β. ΤΣΑΤΣΑΓΙΑΣ 

-♦- 

Αριθμ. 16562 (5) 

Σύσταση Νομικού Προσώπου στο Δήμο Φαρκαδόνας Ν. 
Τρικάλων με την επωνυμία «ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (Κ.Α.Π.Η.) Δ.Δ. Ζάρκου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του Ν. 2539/97 «Συγκρότηση της Πρω¬ 
τοβάθμιας Τοπικής Αυτοδιοίκησης». 

3. Τις διατάξεις του άρθρου 203 «Δημοτικού & Κοινοτι¬ 
κού Κώδικα (Π.Δ. 410/95)». 

4. Την αριθμ. 2167/29.8.97 απόφαση του Γενικού Γραμ¬ 
ματέα Περιφέρειας Θεσσαλίας «μεταβίβαση αρμοδιοτή¬ 
των στους Δ/ντές Τοπ. Αυτ/σης και Δ/σης». 

5. Τις διατάξειςτου άρθρου 27του Ν. 2081/1992 και της 
εγκυκλίου 550/7.10.1992 της Γραμματείας του Υπουργι¬ 
κού Συμβουλίου. 

6. Την αριθμ. 119/2000 απόφαση του Δημοτικού Συμ¬ 
βουλίου του Δήμου Φαρκαδόνας, αποφασίζουμε: 

1. Συνίσταται στο Δήμο Φαρκαδόνας Νομού Τρικάλων 
και στο Δ.Δ. Ζάρκου Νομικό Πρόσωπο με την επωνυμία 
«ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
(Κ.Α.Π.Η.) Δ.Δ. Ζάρκου. 

2. Σκοποί του Νομικού Προσώπου είναι: 

α. Η πρόληψη και η αντιμετώπιση βιολογικών και κοι¬ 
νωνικών προβλημάτων των ηλικιωμένων, ώστε να παρα¬ 


μείνουν αυτόνομα, ισότιμα και ενεργά μέλη του κοινωνι¬ 
κού συνόλου. 

β. Η διαφώτιση των ειδικών φορέων σχετικά με τα προ¬ 
βλήματα και τις ανάγκες των ηλικιωμένων. 

γ. Η έρευνα σχετικών θεμάτων με τους ηλικιωμένους. 

δ. Η παροχή ιατροκοινωνικής προστασίας στους ηλικιωμέ¬ 
νους, ώστε τα άτομα αυτά να παραμείνουν στην οικογένεια. 

3. Πόροιτου Κ.Α.Π.Η. είναι: 

α) Η ετήσια Επιχορήγηση του Δήμου προς τα Νομικά 
Πρόσωπα. 

β) Η επιχορήγηση και κάθε άλλη παροχή του Κράτους ή 
άλλου κρατικού και μη φορέα, είτε προς το ίδιο Νομικό 
Πρόσωπο είτε προς το Δήμο Φαρκαδόνας για το Νομικό 
Πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Τα έσοδα από τη συμβολική χρηματική συμμετοχή 
των μελών, που έχουν ανάγκη προστασίας. 

ε) Οι εισπράξεις από το αντίτιμο πραγμάτων ή υπηρε¬ 
σιών που παρέχονται από το Νομικό Πρόσωπο. 

στ) Οι πρόσοδοι από την ίδια αυτού περιουσία. 

ζ) Κάθε άλλη νόμιμη πρόσοδος. 

4. Διοίκηση 

Το Νομικό Πρόσωπο διοικείται από επταμελές Διοικητι¬ 
κό Συμβούλιο που ορίζεται με απόφαση του Δημοτικού 
Συμβουλίου. 

5. Το Νομικό Πρόσωπο (ΚΑΠΗ) φέρει τη δική του σφραγίδα 
με την επωνυμία κυκλικά ΕΛΛΗΝΙΚΗ ΔΗΜΟΚΡΑΤΙΑ ΔΗΜΟΣ 
ΦΑΡΚΑΔΟΝΑΣ και στονεσωτερικό κύκλο ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ) Δ.Δ. Ζάρκου. 

6. Το Νομικό Πρόσωπο εκπροσωπείται στα Δικαστήρια 
και κάθε άλλη αρχή από τον Πρόεδρο και όταν αυτός 
απουσιάζει ή κωλύεται από τον Αντιπρόεδρο. 

7. ΤΟ ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕ¬ 
ΝΩΝ (ΚΑΠΗ ) θα στεγάζεται ή σε οίκημα του Δημοτικού 
Διαμερίσματος ή σε μισθωμένο οίκημα που διαθέτει τον 
απαραίτητο εξοπλισμό. 

8. Από τις διατάξεις της παρούσας προκαλείται δαπάνη 
ύψους 500.000 δρχ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 24 Ιανουάριου 2001 

Με εντολή Γ ενικού Γ ραμματέα Περιφέρειας 

Ο Διευθυντής Τοπικής Αυτοδιοίκησης και Διεύθυνσης 
ΒΑΣΙΛΕΙΟΣ ΤΣΑΤΣΑΓΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




